CELEX: 62013TN0634
Language: et
Date: 2013-11-29 00:00:00
Title: Kohtuasi T-634/13: 29. novembril 2013 esitatud hagi — Arctic Paper Mochenwangen versus komisjon

1.2.2014   
            
            
               ET
            
            
               Euroopa Liidu Teataja
            
            
               C 31/17
            
         29. novembril 2013 esitatud hagi — Arctic Paper Mochenwangen versus komisjon
   (Kohtuasi T-634/13)
   2014/C 31/29
   Kohtumenetluse keel: saksa
   
      Pooled
   
   
      Hageja: Arctic Paper Mochenwangen GmbH (Wolpertswende, Saksamaa) (esindaja: advokaat S. Kobes)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada kostja 5. septembri 2013. aasta otsuse 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ (1) artikli 11 lõikega 3 (teatavaks tehtud numbri C(2013) 5666 all; ELT L 240, lk 27), artikli 1 lõige 1 osas, milles sellega lükatakse tagasi I lisa punktis A loetletud tunnuskoodiga DE000000000000563 käitise lisamine direktiiviga 2003/87/EÜ hõlmatud käitiste loeteludesse, mis on komisjonile esitatud direktiivi 2003/87/EÜ artikli 11 lõike 1 kohaselt, ja samuti vastavad kõnealustele käitistele aastas tasuta eraldatavate lubatavate heitkoguste ühikute esialgsed üldkogused;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja peamiselt järgmised väited:
   
               —
            
            
               Vaidlustatud otsus on hageja vaidlustatud osas vastuolus direktiiviga 2003/87/EÜ ja otsusega 2011/278/EL (2). Vaidlustatud otsus ei ole ka kooskõlas proportsionaalsuse põhimõttega ja Euroopa Liidu põhiõiguste hartaga.
            
         
               —
            
            
               Otsus 2011/278/EL ei keela tasuta lubatavate heitkoguste ühikute täiendavat esialgset eraldamist raske olukorra kompenseerimiseks. Igal juhul nõuavad Euroopa Liidu põhiõiguste harta tagatised, eelkõige ettevõtlusvabaduse ja omandiõiguse põhiõigused, aga ka proportsionaalsuse põhimõte, erilist eraldamist rasketes olukordades, et kompenseerida heitkogustega kauplemise tulemusel tekkinud ebamõistlikku koormust.
            
         
               —
            
            
               Lõpuks väidab hageja, et rikutud on Euroopa Liidu põhiõiguste harta artiklist 41 tulenevat hea halduse nõuet. Enne otsuse tegemist ei võimaldatud hagejal tema seisukoha esitamist.
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32).
   
      (2)  2011/278/EL: Komisjoni 27. aprilli 2011. aasta otsus, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (teatavaks tehtud numbri K(2011) 2772 all) (ELT L 130, lk 1).